section_heading: Povijest
paragraph_text: Klub je tijekom 1990-ih isto tako bio uspješan. Osvojio je četiri naslova španjolskog prvaka i dva Kupa Kralja. Klub i dalje nije uspio osvojiti Euroligu, usprkos tome što je čak četiri puta (1990., 1991., 1996. i 1997.) stigao do finala. Njihovo strpljenje se na kraju isplatilo, kada je momčad predvođena Bodirogom, Jasikevičiusom i Navarrom osvojila Euroligu 2003., pobijedivši u finalu 76-65 Benetton Treviso. Prvi put nakon 2004. godine Barcelona je osvojila naslov prvaka španjolske lige. U finalu su od branitelja naslova TAU Cerámice preuzeli titulu s 3-1 u pobjedama. Posljednju su ostvarili pred svojim navijačima, njih oko 7.700, dobivši Tau s 90:77.